ZÁPISNICA

z 41. zasadnutia Rady UOO pracovníkov TU vo Zvolene,

konaného dňa **14. februára 2019**

**Prítomní:** pp. Beňová, Hybská, Chudý, Kováč, Krilek, Monišová, Paločková, Rubaninská, Slašťanová, Sliacka, Sujová, Ťavodová, Veľková,

Ospravedlnená: Hanzelyová

**Program:**

1. Kontrola uznesení
2. Informácie z OZ PŠaV
3. Vyhodnotenie Kolektívnej zmluvy za rok 2018
4. Kolektívna zmluva na rok 2019
5. Informácie zo ZO a komisií
6. Rôzne

**K bodu 1 – Kontrola plnenia úloh**

Uznesenia z 40. zasadnutia Rady UOO boli splnené.

**K bodu 2 – Informácie z OZ PŠaV**

Vedenie zväzu sa 22. januára 2019 zúčastnilo pracovného stretnutia so zástupcami MŠVVaŠ SR pod vedením generálnej riaditeľky sekcie financovania, rozpočtu a výkazníctva Adriany Bertókovej, viac na stránke <https://www.ozpsav.sk/sk/Aktuality/udalosti-oznamy/rokovanie-na-ministerstve-skolstva.alej>

Na podnet OZ PŠaV Ministerstvo školstva vypracováva nápočet finančného dopadu rekreačných príspevkov pre zamestnancov školstva v prenesenom výkone štátnej správy a pre vysoké školy a priamo riadené organizácie, ktorý predloží ministerstvu financií. V štátnom rozpočte je pre legislatívne zmeny v roku 2019 vytvorená rezerva 400 miliónov eur.

Dotácia má byť určená pre zamestnancov štátnej a verejnej správy, kam patria aj zamestnanci školstva. K tomu boli uskutočnené aj rokovania na najvyššej úrovni zástupcu vlády SR a KOZ SR.

**Ako si uplatniť príspevok na rekreáciu?**

Ak si chcete uplatniť nárok na príspevok na rekreáciu od svojho zamestnávateľa, musíte spĺňať podmienky, ktorými sú:

•    Váš zamestnávateľ priemerne zamestnával v roku 2018 viac ako 49 zamestnancov, alebo má záväzok poskytovať príspevok na rekreáciu vo Vašej kolektívnej zmluve,

•    odpracovali ste u zamestnávateľa nepretržite viac ako 24 mesiacov,

•    využili ste služby (ubytovanie/- ubytovanie + strava/ ubytovanie+ wellness a/- alebo iné služby) zariadenia na území SR v rozsahu 2 a viac prenocovaní, alebo Vaše dieťa, ktoré navštevuje ZŠ, alebo 1.-4. ročník 8.- ročného gymnázia bolo na viacdennom prázdninovom tábore (denný/pobytový) na území SR.

Ak spĺňate vyššie uvedené podmienky, máte nárok na príspevok na rekreáciu

 a u zamestnávateľa si ho uplatníte tak, že:

•    u poskytovateľa ubytovania si vypýtate účtovný doklad na účely príspevku na rekreáciu,

•    predložíte účtovný doklad do 30-tich dní od ukončenia rekreácie zamestnávateľovi.

Ak všetko vyššie uvedené dodržíte, zamestnávateľ Vám vyplatí príspevok na rekreáciu

v rozsahu 55% z preukázaných výdavkov, najviac však 275 Eur v najbližšom výplatnom termíne po predložení účtovných dokladov. Do vyššie uvedenej sumy môžete zahrnúť aj Vášho manžela/ku a deti, ktorí sa rekreácie zúčastnia spolu s Vami. Na príspevok máte nárok aj v prípade, ak pracujete na kratší pracovný čas, zamestnávateľ Vám poskytne pomernú časť zodpovedajúcu Vášmu úväzku.

Predseda Rady UOO informoval o zasadnutí predsedníctva výboru OZ PŠaV dňa 31.01.2019, na ktorom sa schvaľoval rozpočet na rok 2019 a plán činnosti a ciele na rok 2019.

**K bodu 3 - Vyhodnotenie Kolektívnej zmluvy za rok 2018**

Predseda Rady UOO podal informáciu o prerokovaní „Vyhodnotenia Kolektívnej zmluvy za rok 2018“ zo dňa 29.01.2018, ktoré vypracovala Rada UOO a bol schválený bez pripomienok.

**Uznesenie 41.3.1**

**Rada UOO schválila „Vyhodnotenie Kolektívnej zmluvy za rok 2018“ bez pripomienok.**

**K bodu 4 – Kolektívna zmluva na rok 2019**

Predseda rady UOO v krátkosti informoval o priebehu kolektívneho vyjednávania pri tvorbe Kolektívnej zmluvy na rok 2019, zo strany zamestnávateľa bolo veľmi pozitívne. Boli prijaté zmeny v KZ: - navýšenie príspevku zamestnávateľa na DDS na 14,00 €, zvýšenie príspevku zo sociálneho fondu na nenávratnú sociálnu výpomoc na 250,00 €, pri narodení dieťaťa na 200,00 €, individuálny príspevok zamestnávateľa na regeneráciu pracovnej sily na 50,00 €, príspevok zamestnávateľa na rekreácie a kúpeľnú liečbu na 200,00 €, navýšenie jednotlivých položiek pre čerpanie sociálneho fondu, ktoré predseda podrobnejšie vysvetlil. Bola vytvorená nová Príloha Kolektívnej zmluvy na rok 2019 – Zásady pre poskytnutie príspevku na rekreáciu pre podporu cestovného ruchu SR.

 Predseda poveruje tajomníčku zverejniť znenie Kolektívnej zmluvy na rok 2019 na web – sídle odborovej organizácie.

**Uznesenie 41.4.1**

**Rada UOO zobrala uvedenú informáciu na vedomie a ukladá tajomníčke rady zverejniť KZ na rok 2019 na web – sídle odborovej organizácie.**

**Z: Beňová T: 20.02.2019**

**K bodu 5 – Informácie z komisií a ZO**

Predsedníčka KRS – Erika Sujová

Predložila na schválenie zápisnicu z elektronického hlasovania dňa 18.01.2019, na ktorej členovia komisie riešili žiadosť o poskytnutie príspevku zo sociálneho fondu na rekreačnú starostlivosť.

Ďalej podala informáciu zo zasadnutia komisie dňa 08.02.2019, na ktorej členovia komisie prerokovali záverečnú správu KRS za rok 2018, zaoberali sa plánom činnosti na rok 2019, kde okrem iného navrhujú zorganizovať turisticko-poznávací zájazd do Malých a Bielych Karpát v mesiaci september 2019. Predsedníčka oboznámila členov komisie s novou Kolektívnou zmluvou na rok 2019, zvlášť s „Prílohou Kolektívnej zmluvy na rok 2019 – Zásady pre poskytnutie príspevku na rekreáciu pre podporu cestovného ruchu SR“.

**Uznesenie 41.5.1**

**Rada UOO schválila zápisnicu bez pripomienok, odporúča zamestnávateľovi vyplatiť príspevky zo sociálneho fondu v navrhovanej výške a ukladá hospodárke vyplatiť príspevky z prostriedkov odborov.**

**Z: Beňová T: 28.02.2019**

Predsedníčka KPMaSP – Miroslava Ťavodová

Predniesla návrh na odsúhlasenie príspevkov z odborov pri príležitosti životného jubilea a odchodu do dôchodku v roku 2019.

Ďalej informovala o žiadosti zamestnankyne TUZVO o zaradenie do vyššej platovej triedy, na ktorú jej komisia po preskúmaní opodstatnenia predmetnej žiadosti v súlade s platnou legislatívou zašle písomnú odpoveď.

**Uznesenie 41.5. 2**

**Rada UOO schválila vyplatenie príspevkov z odborov jubilantom v roku 2019 a poveruje hospodárku UOO navrhnuté príspevky vyplatiť.**

**Z: Beňová T: priebežne**

**Uznesenie 41.5. 3**

**Rada UOO ukladá predsedníčke komisie zaoberať sa predmetnou žiadosťou a zaslať zamestnankyni písomnú odpoveď.**

**Z: Ťavodová T: 28.02.2019**

Predsedníčka KŠK – Ľubica Slašťanová

Podala informáciu o priebehu „Zimného športového dňa na Skalke“ o ktorý bol aj tento rok veľký záujem, zúčastnilo sa ho celkom 80 zamestnancov TUZVO.

**K bodu 6 – Rôzne**

 Tajomníčka rady predložila na schválenie Plán športových, kultúrnych a rekreačných podujatí UOO pracovníkov TU vo Zvolene na rok 2019. Členovia rady spoločne upravili plán.

**Uznesenie 41.6.1**

**Rada UOO schválila Plán podujatí UOO na rok 2019 a ukladá tajomníčke rady zabezpečiť zverejnenie Plánu na web - sídle UOO.**

**Z: Beňová T: 28.02.2019**

Rada UOO vzala na vedomie čerpanie finančných prostriedkov odborovej organizácie za mesiac január 2019.

Tajomníčka Rady UOO – Anna Beňová

Tajomníčka pripomenula predsedom ZO o možnosti poukázania 2 % zaplatenej dane Odborovému zväzu pracovníkov školstva a vedy na Slovensku. Tlačivá sú k dispozícii u tajomníčky Rady UOO.

Verifikátori: Helena Hybská, v. r.

 Miroslava Ťavodová, v. r. predseda R-UOO, v. r.